text: Presentació del llibre Tenía que sobrevivir a Barcelona
  Presentació del llibre "Tenía que sobrevivir" a La Casa del Llibre de Barcelona
  Carles Prats, periodista i actual presentador del Telenotícies Migdia a TV3, serà l'encarregat de presentar l'acte.
  El dijous 20 de juliol, Roberto Canessa torna a Barcelona amb el seu llibre solidari "Tenía que sobrevivir", una història que no et deixarà indiferent.
  Si no vas poder assistir a les presentacions de Barcelona i Tarragona, que van tenir lloc el més de març, o et vas quedar amb ganes de més, aquí tens una nova oportunitat de conèixer en primera persona la història de supervivència de la tragèdia als Andes de l'any 1972 explicada pel seu propi autor.
  Ens veiem el 20 de juliol a la Casa del Llibre (Rambla Catalunya, 37) a les 7 de la tarda.
  "Tenía que sobrevivir" és un llibre que descriu, de forma planera, el triomf de l'esperit humà sobre l'adversitat. Una gran lliçó de resiliència amb un paral·lelisme únic i fascinant entre el treball del Dr. Canessa diagnosticant cardiopaties congènites i les decisions difícils de vida o mort que va haver de prendre als Andes.
  L'editorial Alrevés donarà una part de les vendes del llibre a la Fundació CorAvant. Els beneficis es destinaran al projecte "A Cor Obert" que duu a terme als hospitals de referència de Catalunya amb infants i joves amb cardiopatia congènita i les seves famílies.